钦定古今图书集成/理学汇编/文学典/第142卷 > 《题郑北山追复诰后》前人
## 钦定古今图书集成/理学汇编/文学典/第142卷 > 《题郑北山追复诰后》前人

故责授濠州团练副使郑忠愍公与责授秘书少监、
分司南京、赣州居住孙近同奏，复资政殿学士。其日
乃绍兴二十六年之正月甲子，距秦桧之死才四月
耳。今《敕后》云：“二月九日”，乃诰下之时也。所谓良臣姓
魏氏，该姓沈氏，葵与逵，则周、赵二人也。会予有千里
之役，始获见此卷，走笔识之，殊不暇详。若夫公之大
节与贼桧之奸，诸先正已极论之，亦不待详也。